Σούπα με μπακαλιάρο και ρεβύθια
Το Πάσχα είναι μια σημαντική γιορτή στην Ισπανία, και για πολλούς καθολικούς Ισπανούς, που δεν τρώνε κρέας στη διάρκεια της Σαρακοστής, αυτή η σούπα είναι μια καλή εναλλακτική λύση.
250 γρ. φιλέτα παστού µπακαλιάρου, ξαλμυρισμένα, 250 γρ. ρεβύθια (µουλιασµένα αποβραδίς σε κρύο νερό), 1 πράσο, µόνο το λευκό µέρος, χοντροκοµµένο, 1 ξηρό κρεµµύδι, χοντροκοµµένο, 2 καρότα, χοντροκοµµένα, 1 πράσινη πιπεριά, χοντροκοµµένη, 2 πατάτες, χοντροκοµµένες, 80 ml ελαιόλαδο, 2 σκελίδες σκόρδου, ψιλοκοµµένες, 1/2 κουτ. γλυκού πάπρικα, γλυκιά ή καυτερή, αλάτι, πιπέρι φρεσκοτριµµένο
Για να φτιάξουμε σούπα με μπακαλιάρο και ρεβύθια, αρχικά ζεσταίνουμε, σε µια µεγάλη βαριά κατσαρόλα, το ελαιόλαδο σε µέτρια φωτιά.Στη συνέχεια, σοτάρουµε τα κρεµµύδια, το σκόρδο, το πράσο και τα καρότα για περίπου 5 λεπτά, µέχρι να µαλακώσουν.Προσθέτουµε τα ρεβύθια και τον µπακαλιάρο.Έπειτα, ρίχνουµε 1,5 λίτρο νερό.Μόλις πάρουν βράση, σκεπάζουµε µε καπάκι, χαµηλώνουµε τη φωτιά και σιγοβράζουµε για 1 ώρα.Προσθέτουµε τις πατάτες, την πιπεριά και την πάπρικα. Συνεχίζουµε το µαγείρεµα για ακόµη 30 λεπτά ή µέχρι να µαλακώσουν οι πατάτες και τα ρεβύθια.Αφήνουµε το µείγµα να κρυώσει ελαφρώς και πολτοποιούµε στον πολυκόφτη, σε δόσεις, µέχρι να οµογενοποιηθεί. Ρίχνουµε όσο αλάτι και πιπέρι θέλουµε, και ξαναζεσταίνουµε ελαφρώς, εάν χρειάζεται. Προσθέτουµε λίγο νερό εάν προτιµάµε τη σούπα με μπακαλιάρο και ρεβύθια πιο αραιή.
Καρότα,Μπακαλιάρος,Ρεβύθια,Καθαρά Δευτέρα,Πάσχα,Νηστίσιμα